#### **VÝTVARNÉ SPEKTRUM 2018**

**regionálna postupová súťažná výstava neprofesionálnej výtvarnej tvorby**

**PROPOZÍCIE**

**Vyhlasovateľ:**

Kysucké kultúrne stredisko v Čadci z poverenia Žilinského samosprávneho kraja

**Organizátor:**

Kysucké kultúrne stredisko v Čadci

Žilinský samosprávny kraj

**Spoluorganizátor:**

Dom kultúry v Čadci

**Uzávierka súťaže: 4. 4. 2017**

**Termín konania vernisáže: 13. 4. 2017 o 15.00 hod.**

**Miesto konania:** Dom kultúry Čadca

**Termín výstavy: 13. 4. – 30. 4. 2018**

Termín zaslania záväznej prihlášky:

Výtvarné práce s prihláškou treba doručiť na adresu usporiadateľa súťažnej výstavy:

Kysucké kultúrne stredisko v Čadci, Ul. Moyzesova 50, 022 01 Čadca **do 4. apríla 2018**.

**Poslanie súťaže:**

Poslaním Výtvarného spektra 2018 je aktivizovať a  podporovať amatérsku výtvarnú tvorbu v celej jej žánrovej rozmanitosti, objavovať a podporovať mladé talenty, poskytovať priestor prezentácii a konfrontácii výsledkov tejto tvorby na regionálnej, krajskej a celoštátnej úrovni a tým pomáhať kultúrnemu rozvoju všetkých vrstiev obyvateľstva i kultivovaniu ich životného štýlu s umožnením vzájomnej konfrontácie výtvarných prác ocenených v regionálnych, krajských a celoštátnych súťažiach.

**Kategorizácia účastníkov súťaže:**

Súťaže sa môžu zúčastniť neprofesionálni výtvarníci regiónu Kysúc od 15 rokov (v roku 2018 dosiahnu vek 15 rokov) jednotlivci alebo členovia združení neprofesionálnych výtvarníkov so svojimi výtvarnými prácami, resp. Kolekciou výtvarných prác / 3- 5 prác od jedného autora/. Podľa miesta svojho trvalého bydliska (výnimočne podľa prechodného), napr. podľa mesta, v ktorom súťažiaci študuje alebo pracuje.

**Súťažné kategórie:**

**Súťažiaci autori môžu byť zaradení do štyroch súťažných kategórií[[1]](#footnote-1) nasledovne:**
**Kategória A:** autori vo veku od 15 do 25 rokov;

**Kategória B:** autori vo veku od 25 do 60 rokov;

**Kategória C**: autori vo veku nad 60 rokov;

**Kategória D:**autori vo veku od 15 rokov výtvarne neškolení, so špecifickým výtvarným prejavom – *insitné umenie, art brute, naivné umenie, umenie outsiderov a pod.*

**Odborná hodnotiaca porota:**

Súťažnú porotu menuje riaditeľka Kysuckého kultúrneho strediska v Čadci na základe návrhu odborného pracovníka pre výtvarníctvo.

**Podmienky pre súťažiacich:**

Prihlásiť sa môžu neprofesionálni výtvarníci (jednotlivci alebo členovia združení/spolkov/klubov neprofesionálnych výtvarníkov), občania Slovenskej republiky a občania žijúci na Slovensku. Do základného kola súťaže sa súťažiaci prihlasuje podľa miesta svojho bydliska, alebo pôsobenia. Na prihlásenie do súťaže musí autor spĺňať podmienky: vyplniť prihlášku (príloha k propozíciám), poslať ju so všetkými prílohami vo verzii Excel, ale aj poštou (resp. priniesť osobne) potvrdenú podpisom na adresu organizátora.

Súťaž sa vypisuje vo všetkých voľných výtvarných disciplínach: v kresbe, grafike, maľbe, plastike, úžitkovej tvorbe a v prácach intermediálneho charakteru (fotografický záznam akčného umenia, land-artu a pod.).

Do súťaže budú prijaté výtvarné práce realizované v rokoch 2014 -2018, pričom autori nemôžu predložiť práce, s ktorými už súťažili v rámci súťaže Výtvarné spektrum v predchádzajúcich ročníkoch.

Každý autor je povinný svoje súťažné práce na rube čitateľne označiť všetkými potrebnými údajmi: meno, priezvisko, adresa, rok narodenia, názov výtvarného diela, rok jeho vzniku, zaradenie do súťažnej kategórie.

**Hodnotenie súťažnej výstavy /kritériá hodnotenia/:**

Po uzávierke súťaže výtvarné práce vyhodnotí odborná porota, ktorú menuje riaditeľka Kysuckého kultúrneho strediska v Čadci. Na návrh odbornej poroty organizátor súťažnej výstavy ocení autorov najlepších výtvarných prác. Porota rozhodne o výbere výtvarných prác na regionálnu výstavu a navrhne kolekciu výtvarných prác na krajskú výstavu. Účastníci súťaže sa stretnú v deň vyhlásenia výsledkov s členmi odbornej poroty v rámci neformálnej hodnotiacej kolektívnej a individuálnej diskusie.

**Ocenenie:**

Odborná porota po posúdení a vyhodnotení výtvarných prác, vyhotoví zápis (protokol) z rokovania, podpísaný predsedom poroty. V ňom navrhne organizátorovi súťaže udelenie hlavnej ceny za mimoriadny umelecký prínos, po tri ceny v každej kategórii a tri čestné uznania v každej kategórii, zároveň určia výtvarné práce, ktoré budú tvoriť kolekciu výstavy krajskej súťaže neprofesionálnej výtvarnej tvorby. Porota má právo niektorú z cien neudeliť, prípadne zlúčiť, alebo prerozdeliť.

**Výsledky súťaže:**

### Výsledky súťaže budú vyhlásené počas slávnostnej vernisáže:

**13. apríla 2018 o 15.00 hod. vo výstavných priestoroch Domu kultúry v Čadci.**

Kontakt- bližšie informácie:

#### Ľubica Ligocká

manažér pre výtvarníctvo, fotografiu a film

**KYSUCKÉ KULTÚRNE STREDISKO V ČADCI**

041/433 12 50, 0902 261 067

e-mail: lubica.ligocka@vuczilina.sk

www.kulturnekysuce.sk

1. vek sa viaže na rok konania súťaže [↑](#footnote-ref-1)